《送杨士杰学士代祀阙里分题得砚井台》
明代·张以宁

清庙岿古城，论堂俨遗井。色净涵市槐，芳流泛坛杏。

经文曩删述，墨沼发光泂。源分鸿濛深，泽配穹壤永。

兹行弭英荡，汲古用脩绠。仰止千载心，月明湛秋景。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。